Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 672

68. A legtöbb K+ F megállapodás — a lehetséges eredmények közös hasznosításával vagy a nélkül — a költségmegtakarításon, valamint az ötletek és tapasztalatok kölcsönös cseréjén keresztül gazdasági elõnyökkel jár, így gyorsabban kifejlesztett, jobb vagy új termékeket és technológiákat eredményez. E feltételek mellett ésszerûnek látszik az ilyen, a verseny esetleges korlátozásával járó megállapodások mentességérõl rendelkezni olyan piaci részesedési küszöbérték alatt, amely alatt a 81. cikk (3) bekezdése alkalmazása során általában vélelmezhetõ, hogy a kutatási és fejlesztési megállapodások pozitív hatásai túlsúlyban vannak a versenyre gyakorolt negatív hatásokkal szemben. A K+ F csoportmentesítési rendelet ezért mentességben részesíti ezeket a bizonyos feltételeknek megfelelõ (lásd a 3. cikket), különösen súlyos korlátozásokat nem tartalmazó (lásd az 5. cikket) K+ F megállapodásokat, amennyiben a felek együttes piaci részesedése az érintett meglévõ piaco(ko)n a 25%-ot nem haladja meg.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes